תאוריית הסוד טוענת כי המחשבות הן מגנטיות, ויש להן תדר. כאשר אנחנו חושבים, המחשבות האלו משוגרות ליקום והן מושכות כמו מגנט את כל הדברים הדומים שנמצאים באותו תדר. כל מה שמשוגר כלפי חוץ, חוזר למקור. והמקור הזה, זה אנחנו.
אפשר לדמות את הרעיון של הסוד למגדל שידור. אנחנו מבינים שמגדל השידור של תחנת טלוויזיה משדר באמצעות תדר, והתדר הופך במקלט הטלוויזיה שלנו לתמונות. רובנו איננו מבינים איך זה עובד, אבל אנחנו יודעים שלכל ערוץ יש תדר, וכשאנחנו מתכווננים לתדר הזה אנחנו רואים את התמונות במקלט הטלוויזיה שלנו. אנחנו בוחרים את התדר על ידי בחירת ערוץ, ואז אנחנו מקבלים את התמונות שמשודרות בערוץ הזה. אם אנחנו רוצים לראות תמונות אחרות במקלט שלנו, אנחנו מחליפים ערוץ ומתכווננים לתדר חדש.
הרעיון הוא שאנחנו כמו מגדל שידור אנושי, ואנחנו חזקים מכל מגדל שידור שנוצר עלי אדמות. השידור שלנו יוצר את חיינו ואת עולמינו. השדר שלנו מועבר באמצעות המחשבות שלנו. התמונות שאנחנו מקבלים משידור המחשבות שלנו, אם נרצה או לא, אלו תמונות חיינו.
שלושת השלבים של השימוש בסוד הם:
1. בקשו - עצמו את עיניכם והתמקדו בדבר שאותו אתם רוצים. תרגישו כאילו שהוא קיים כבר, שהוא חלק מחייכם. תאמו בין המחשבה להרגשה ובכך תצרו את הבקשה בראשכם ותשלחו אותה ליקום.
2. האמינו - לרגע אחד אל תפקפקו באמונתכם בסוד. תחיו כאילו הדבר אותו אתם רוצים הוא כבר שלכם. רגשות של פחד, כעס או עצב יכולים לשבור את אמונתכם ובכך למנוע את קיום הבקשה.
3. קבלו - בתוך זמן מסוים הדבר אותו ביקשתם יגיע אל חייכם. הוא לא יהיה בהכרח תואם (למרות שקרו מקרים רבים שכן) לבקשה ההתחלתית אך ללא ספק ישביע את רצונכם.
הסרט טוען שבין אם מאמינים בסוד או לא - הוא תמיד פועל בחיינו. אותו התהליך של הבקשה, אמונה והקבלה פועל בחיי כל אדם בכל רגע נתון גם מבחינה חיובית וגם מבחינה שלילית. היקום אינו מבדיל בין טוב או רע, הוא פשוט מציית למוח האדם. אם אדם מסתכל כל חודש על חובותיו וחושב על כמה שמצבו שלילי - הוא רק יביא על עצמו עוד ועוד מצבים מהסוג הזה.
הרקע לסרט.
חלק מן הרעיונות בסרט מבוססים על הספר "מדע ההתעשרות" מאת וולאס ד. ווטלז (Wallace D. Wattles).
ביקורת.
מעבר לביקורת הרציונלית אודות חוסר המדעיות של השיטה, על הסוד נמתחה ביקורת מכיוונים נוספים. הרעיון שהאדם עצמו אחראי למצבו, גם אם מדובר במחלות או פגעים שבאו עליו בעל כורחו ספג ביקורת חריפה. בנוסף, הסוד מציג תפיסת חיים אנוכית שמטרתה לקבל כמה שיותר, בעיקר בתחום החומרי.
ברמה ההיסטורית נמתחה ביקורת על השימוש שנעשה בציטוטים של הוגים מחוץ להקשרם המקורי, ועל הבאת ציטוטים שאין עדות כי נאמרו על ידם כלל.
"חוק המשיכה" עצמו הוגדר על ידי מבקרים אחדים כרעיון ישן, לא מקורי, וכלל לא סוד. מדובר בשיטת עזרה עצמית ידועה שהולבשה בתחפושת מיסטית-היסטורית. אם מסירים את כל הטפל נשארים עם התובנה הפסיכולוגית של "חשיבה חיובית".
ברמה הרפואית, מבקרים אחדים הביעו חשש כי הטענות בדבר הניסים הרפואיים שניתן לבצע באמצעות הסוד תמנע מאנשים טיפול אמיתי.
ברמה הפסיכולוגית, על פי גישת הספר אדם שלא מצליח לנקות את "המחשבות השליליות" מראשו עלול להיכנס למעגל קסמים של מחשבות שליליות אובססיביות ובעקבות כך לדיכאון, בעקבות האשמה עצמית על כך שאינו שולט במחשבות השליליות וכביכול הכל תלוי בו (בפועל לפעמים ההבנה שלא הכל תלוי באדם תעזור לו לשחרר תחושת אשמה כזו).
תל תענך
תֵּל תַּעְנַךְ הוא תל יישוב קדום בצפון השומרון, בצד הכביש ג'נין-מגידו, כקילומטר מהכפר הפלסטיני תיעניכ, בשטח הרשות הפלסטינית.
היסטוריוגרפיה.
התל מזוהה עם העיר הקדומה תַּעְנַךְ, הנזכרת לראשונה בשנת 1468 לפנה"ס ברשימות ובתעודות מצריות מהמאה ה-15 לפנה"ס בהקשר לכיבוש העיר מגידו הסמוכה. תענך מופיעה גם במכתבי אל-עמארנה מכתב א"ע 248, על פי מכתב זה מתלונן מושל(?) בשם יַשדַתַ במכתב ששלח למלך מצרים, שאנשי תענך שדדו את כל מה שנתן לו המלך, הרגו את שווריו וגרשו אותו ולכן הוא נמצא עם בירידיה שליט מגידו.
במקרא העיר תענך מוזכרת בתקופת כיבושי יהושע בן נון, שנמנה מלכה של תענך עם 31 המלכים אשר לחמו נגד צבאו של יהושע, כאמור:
. לאחר תבוסת מלכה בידי יהושע סופחה העיר תאורטית לנחלת שבט מנשה, אך האחרונים לא הצליחו בפועל לכובשה והיא בעצם התקיימה כעין אוטונומיה בתוך נחלתם של בני מנשה, כפי שבא לידי ביטוי בספר יהושע: .
חפירות ארכאולוגיות.
החפירות הראשונות נערכו בשנים 1904-1902 בידי ארנסט זלין מאוניברסיטת וינה. בתחילת החפירה השתתף בו גם גוטליב שומכר ולאחר גילוי מכתבי תענך על גבי לוחות טין בכתב היתדות הצטרף לחפירה בדז'יך הרוזני.
בחפירות שנערכו במקום נתגלו מבני ציבור ומגורים, מזבח קטורת ומקטר, שרידי ביצורים מתקופת הברונזה המאוחרת ותקופה הברזל, וכן שלושה עשר לוחות חרס הכתובים בכתב היתדות האכדי, הקרויים מכתבי תענך. זהו הריכוז הגדול ביותר של לוחות חרס הכתובים בכתב אכדי שנתגלה בארץ עד כה. דוחות החפירה התפרסמו בשנת 1905. כשליש מהשמות על גבי הלוחות הללו הם ממוצא חורני. נמצאו שרידים וכלי חרס מהתקופה הרומית, מהתקופה הביזנטית ומימי הביניים. השרידים העיקריים הנראים שהשמרו בתל הם של ארמון עבאסי מהמאה ה-11.
ממצא חשוב נוסף שנתגלה בתל הוא חפץ פולחן, עשוי טרקוטה, המוקדש כנראה לאלה אשרה. כחלק מפולחן העממי של תושבי הארץ בתקופת הברזל בארץ ישראל שהיה נפוץ ביותר.
חפירה שנייה בתל נערכה על ידי משלחות אמריקאיות. החפירות נערכו בשנים 1963, 1966 ו-1968. נחפרו ארבעה שטחי חפירה בדרום מערב התל. מטרת החופרים הייתה לברר את אופי הביצורים, מבני המגורים, המבנים התעשייתיים, בנייני ציבור ופולחן
מכתבי תענך.
מכתבי תענך הם שלושה עשר לוחות הכתובים בכתב היתדות האכדי על גבי חומר (בדומה למכתבי אל עמרנה). 12 תעודות התגלו בחפירות של 1903-1904, ותעודה נוספת התגלתה על ידי אלברט גלוק בשנת 1968. התעודות הן מתקופה שקדמה לתקופת אל עמרנה והן מתוארכות לתקופת הברונזה המאוחרת א, אבל מבחינת סגנונן שייכות לאותה תרבות.
דיינה מייר
דיינה מאייר (באנגלית: Dina Meyer; נולדה ב-22 בדצמבר 1968) היא שחקנית קולנוע וטלוויזיה יהודייה-אמריקאית. ידועה בעיקר בזכות הופעתה בסדרת הדרמה "בוורלי הילס 90210", ובסרטים "גברים בחלל" ו"המסור".
ביוגרפיה.
מאייר נולדה ברובע קווינס בניו יורק למשפחה יהודית ממוצא אשכנזי. אביה היה בעל מוסך, ויש לה שני אחים. מאייר החלה לדגמן בילדותה; היא שאפה להיות שחקנית, למורת רוחם של הוריה שעודדו אותה למצוא לעצמה קריירה רצינית.
בוגרת שנת 1991 עם תואר במנהל עסקים מאוניברסיטת לונג איילנד בברוקוויל שבמדינת ניו יורק.
למדה משחק במשך שלוש שנים ב-Neighborhood Playhouse School of the Theatre שבעיר ניו יורק.
קריירה.
הופעת הבכורה של מאייר הייתה בסרט הטלוויזיה "קשור ברצועה" שביים פורסט ויטאקר ב-1993, אך היא פרצה רק ב-1995 במותחן הסייברפאנק "ג'וני נמוניק" לצד קיאנו ריבס. בנוסף, היא ערכה הופעה בסדרת הדרמה המצליחה לנוער "בוורלי הילס 90210" בתור לוסינדה ניקולסון, אשתו המפתה של הפרופסור המלמד את ברנדון (ג'ייסון פריסטלי). בשנות ה-90' היא הופיעה בעוד מספר סרטים וסדרות טלוויזיה העוסקים בפנטזיה ומדע בדיוני בהם "לב הדרקון", "גברים בחלל", "" ו"מורשת העטלף" (שמתרחשת בגות'אם סיטי). תפקידה האחרון ואחד המוכרים הוא בסדרת סרטי "המסור" בתור הבלשית קרי. היא שיחקה בסדרה "פוינט פלזנט" עד שזו בוטלה. בנוסף לכך היא ערכה מספר הופעת אורח בסדרות כגון "מיס מאטץ'", "חברים", "גנב" ועוד.
חיים אישיים.
בין תחביביה, גלישה על שלג, רולר בליידס ורכיבה על אופניים.
נכון ל-2007 היא מתגוררת בלוס אנג'לס, קליפורניה.
אליעזר בן־יהודה
אמירים (תכנית מצטיינים במדעי הרוח)
קירוב (מחוז)
מחוז קירוב (ברוסית: Кировская область; בתעתיק: קירובסקאיה אובלסט) הוא סובייקט בפדרציה הרוסית. המחוז נמצא בשטח של המחוז הפדרלי של הוולגה.
האזור גובל במזרח עם טריטוריית פרם ואודמורטיה, בצפון עם רפובליקת קומי ואזור ארכנגלס, במערב עם אזור וולדה, קוסטרומה, ניז'ני נובגורוד, בדרום עם הרפובליקות של מארי אל וטטרסטן. שטחו של אזור קירוב הוא 120,374 קמ"ר, והאוכלוסייה מנתה 1.297 מיליון איש בשנת 2016. האקלים באזור הוא יבשתי ממוזג, עם חורפים חמים יחסית (טמפרטורה ממוצעת -13C) וקיצים קרירים (טמפרטורה ממוצעת + 18C).
המחוז הוקם ב-7 בדצמבר 1934 (תוך פיצול ממחוז גורקי דאז).
המחוז מחולק ל-39 אזורים מוניציפליים ו-6 אזורים עירוניים.
שטח משמעותי של המחוז מכוסה ביערות.
היסטוריה.
עד למאה ה-12 בשטח המחוז התגוררו אנשי מרי, קומי ושבטים מקבוצה פינו-אוגורית נוספים. החל מסוף מאה ה-12- תחילת המאה ה-13 בשטחים הפתוחים התחילו להתגורר רוסים, בעיקר מנובגורוד.
באותה תקופה גם הוקמה העיר המרכזית באזור - וויאטקה (קירוב הנוכחי). בשנת 1393 השטחים סופחו לנסיכות מוסקבה. בסוף המאה ה-14 ההנהגה המקומית הכריזה על עצמאות ממוסקבה. לאחר קרבות עזים, המרד דוכא וההנהגה המקומית גורשה מהעיר.
דמוגרפיה.
כ-79% מאוכלוסיית המחוז מתגוררת בערים. העיר הגדולה - קירוב ובה מתגוררים כ-467 אלף תושבים. הרוסים מהווים כ-89% מאוכלוסיית המחוז. בנוסף לכך, יש קהילות גדולות של טטרים (כ-2.7%), מרי (כ-2.2%) ואודמורטים (כ-1.0%).
המחוז מתאפיין במגמת ירידת אוכלוסייה חמורה - בשנת 1897 התגוררו בו מעל ל-3 מיליון אנשים, בשנת 1946 היקף אכלוסיה ירד מתחת ל-2 מיליון ובשנת 2003 מתחת ל-1.5 מיליון.
כלכלה.
בשטח המחוז נמצאים מרבצים גדולים של פוספטים.
עמותת טבקה